Джорджа К’еліні

Джорджа К’еліні (; нар. , Піза, Італія) — італьянскі футбаліст, абаронца. Ігрок нацыянальнай зборнай Італіі (2004—2022). Вядомы па шматгадовым выступам за «Ювентус». Джорджа пачаў сваю кар’еру ў якасці левага абаронцы, але зрабіў сабе імя жорсткага цэнтральнага абаронцы са схільнасцю да выканання стандартаў.

 Клубная кар’ера 

 «Ліворна» 
З’яўляецца выхаванцам клуба «Ліворна». У асноўнай камандзе клуба гуляў на працягу чатырох сезонаў — два сезоны ў Серыі C1 і два ў Серыі B.

 «Фіярэнціна» 
Улетку 2004 года ён перайшоў у склад «Ювентуса» за 6,5 мільёнаў еўра. «Ювэ» прадаў 50 % правоў на іграка «Фіярэнціне» за 3,5 мільёна еўра, і ў «Фіярэнціне» ён адгуляў увесь сезон 2004/05, пасля чаго быў выкуплены «Ювентусам» за 4,3 мільёны еўра.

 «Ювентус» 
12 кастрычніка 2006 года К’еліні падоўжыў кантракт з «Ювентусам» да 2011 года, а ў чэрвені 2008 года — да 2013 года. 23 лістапада 2010 года К’еліні падоўжыў кантракт з «Ювентусам» да 2015 года з заробнай платай у 3,5 млн еўра за сезон.

У 2018 годзе стаў капітанам турынскай каманды пасля сыходу Джанлуіджы Буфона. У жніўні 2021 года чарговы раз падоўжыў пагадненне з клубам да 2023 года, аднак у 2022 годзе, пасля паражэння ў фінале Кубка Італіі, заявіў аб тым, што пакідае «Ювентус».

 «Лос-Анджэлес» 
У чэрвені 2022 года падпісаў кантракт на 1,5 гады з амерыканскім клубам «Лос-Анджэлес». У студзені 2024 года пасля завяршэння кар’еры стаў трэнерам у структуры клуба.

 Міжнародная кар’ера 
Джорджа дэбютаваў у італьянскай зборнай у лістападзе 2004 года ў матчы супраць зборнай Фінляндыі і з тых часоў рэгулярна выхадзіў на поле ў складзе нацыянальнай каманды.

У красавіку 2022 года заявіў аб сыходзе са зборнай пасля Фіналісімы супраць Аргенціны, якая адбылася 1 чэрвеня ў Лондане і скончылася паражэннем італьянцаў з лікам 0:3.

 Дасягненні 

 Клубныя 
«Ювентус»:
 Чэмпіён Італіі (9): 2012, 2013, 2014, 2015, 2016, 2017, 2018, 2019, 2020
 Уладальнік Кубка Італіі (5): 2015, 2016, 2017 2018, 2021
 Уладальнік Суперкубка Італіі (4): 2012, 2013, 2018, 2020
 Пераможца Серыі B: 2007

«Лос-Анджэлес»:
 Уладальнік Кубка MLS: 2022

 Міжнародныя 
Італія:
 Чэмпіён Еўропы: 2020
 Сярэбраны прызёр чэмпіянату Еўропы: 2012

 Крыніцы 

 Спасылкі 

 Афіцыйны сайт 

Катэгорыя:Футбалісты Італіі
Катэгорыя:Ігракі зборнай Італіі па футболе
Катэгорыя:Ігракі ФК Ліворна
Катэгорыя:Ігракі ФК Фіярэнціна
Катэгорыя:Ігракі ФК Ювентус
Катэгорыя:Ігракі ФК Лос-Анджэлес
Катэгорыя:Футбольныя трэнеры Італіі
Катэгорыя:Футбалісты на летніх Алімпійскіх гульнях 2004 года
Катэгорыя:Бронзавыя прызёры летніх Алімпійскіх гульняў 2004 года
Катэгорыя:Чэмпіёны Еўропы па футболе
Катэгорыя:Блізняты паводле алфавіта